4. melléklet

**TÁJÉKOZTATÓ**

**a Budapest I. kerület Budavári Önkormányzat által nyújtott támogatások pénzügyi elszámolásához**

Támogató a közpénzekből nyújtott támogatások átláthatóságáról szóló 2007. évi CLXXXI. törvény rendelkezései alapján elszámolási kötelezettséggel nyújtja a támogatást.

A támogatás felhasználását ellenőrizni kell. A támogatás folyósításához a Támogatottal a Budapest I. kerület Budavári Önkormányzat Képviselő-testületének az Önkormányzat által államháztartáson kívüli forrás átvételéről és az államháztartáson kívülre nyújtott támogatásokról szóló 13/2015. (V. 28.) önkormányzati rendelete által meghatározott támogatási szerződést kell kötni.

A támogatási szerződés öt példányban készül.

**I. Az elszámolás módja**

A Támogatott szervezetnek igazolnia kell a támogatás összegének a támogatási szerződésben meghatározott célnak megfelelő felhasználását. A támogatott célnak megfelelő felhasználást a támogatott szervezet nevére kiállított számlák hitelesített másolatával tudja igazolni.

Az elszámolás során **benyújtott fénymásolt dokumentumok** (átutalásos vagy készpénzes számlák, teljesítési igazolások, banki kivonatok) **kizárólag A4-es papírformátumban fogadhatóak el**.

**Az elszámolás kötelező mellékletei:**

1. a támogatott cél megvalósításáról elkészített **Szöveges beszámoló,**
2. a kitöltött és a támogatott szervezet képviselőjének aláírásával ellátott **Elszámolási lap**,
3. a **Csatolt számlák és kapcsolódó dokumentumok hitelesített másolata**, azok e tájékoztatóban előírt mellékleteivel
4. **Nyilatkozatok**

**1. A szöveges beszámoló**

A **pályázat/támogatási** szerződés szerinti tényleges felhasználásról szóló rövid 1-3 oldalnyi szöveges szakmai beszámolónak tartalmaznia kell a támogatott cél megvalósítására vonatkozó tényeket.

A Támogatónak ebből a beszámolóból kell tájékozódnia arról, hogy az általa támogatott cél valóban megvalósult.

**2. Az Elszámolási lap kitöltése**

2.1. Az **Elszámolási lap** a Támogató által rendszeresített nyomtatvány, melynek oszlopaiban fel kell tüntetni a csatolt számlamásolatok sorszámát, a vásárolt áru/szolgáltatás megnevezését, a számla bruttó értékét, illetve a számla nettó értékét és áfa tartalmát.

2.2. Az Elszámolási lapon található „**Nyilatkozat**” rovatait ki kell tölteni a pályázat/támogatási kérelem adataival, fel kell tüntetni a Támogatási szerződésben meghatározott támogatási célt, a támogatás összegét, és az elszámolás dátumát. Az Elszámolási lapot kizárólag a Támogatási szerződés aláírására jogosult – vagyis a Támogatott szervezet képviseletére jogosult – személy írhatja alá. Továbbá kérjük az Elszámolási lapot a szervezet bélyegzőjével is ellátni.

**Nyilatkozatok**

A Támogatott szervezetnek nyilatkoznia kell arról, hogy Áfa-visszaigénylésre jogosult, vagy sem. Amennyiben jogosult Áfa-visszaigénylésre, úgy csak a számlák nettó összegét veheti figyelembe az elszámolásában.

**II. Az elszámoláshoz csatolandó mellékletekről**

1. **Hitelesített számlamásolatok, záradékolás**

A számla **eredeti példányára** **(nem a hátoldalára!)** kérjük felvezetni az alábbi szöveget:

***„Felhasználva a Budapest I. kerület Budavári Önkormányzat 2020. évi támogatása terhére.”***

Kérjük a záradékolt számlát lemásolni, majd a másolatra ráírni: **„Az eredetivel megegyező másolat”**,továbbá kérjüka támogatási szerződés aláírására jogosult képviselő aláírásával, a támogatott szervezet hivatalos bélyegzőjének lenyomatával és dátummal ellátni. Minden egyes számla esetében így kell eljárni.

Az elszámoláshoz kizárólag azok a számlák és bizonylatok szerinti költségek fogadhatók el, amelyek a támogatási szerződésben meghatározott támogatási cél megvalósulása kapcsán merültek fel. A számla kiállításának dátuma nem lehet korábbi a támogatói szerződés keltezésénél, és nem léphet túl a szerződésben megjelölt elszámolási határidőn. A számláknak ezen felül meg kell felelniük az előírt tartalmi és formai követelményeknek. A számlákból és az elszámolási bizonylatokból egyértelműen ki kell derülnie az átutalás vagy kifizetés tényének. Olyan számla nem csatolható, amely kifizetésre, átutalásra vár.

1. **Kifizetést igazoló bizonylatok:**

**2.1.** Amennyiben a **számla kiegyenlítése átutalással történt**, ennek megtörténtét a támogatott szervezet bankszámla-kivonatának hitelesített másolatával kell igazolni – vagyis kötelezően csatolandó az elszámoláshoz.

A bankszámlakivonatok igazolják a számlák, bérek, adók, stb. átutalásának megtörténtét is.

**2.2. Készpénzes kifizetés** esetén a kiadási pénztárbizonylat becsatolása szükséges.

1. **Elszámolható költségek:**

**3.1. Személyi jellegű kiadások**

1. bérköltségek
2. megbízási díjak
3. tiszteletdíjak

Az elszámoláshoz benyújtandó dokumentumok:

1. szerződés hiteles másolata
2. az 1. pont szerint záradékolt bérjegyzék hiteles másolata
3. a 2. pont szerinti kifizetést igazoló dokumentum hiteles másolata
   1. **Dologi kiadások**

A támogatási cél megvalósulásához kapcsolódó dologi kiadások például: bérleti díjak, üzemeltetési költségek, reklám és propaganda költségek, anyagköltségek, csoportos étkezési költségek, szállásköltségek, szállítási költségek, kis értékű (100 eFt alatti) tárgyi eszköz költségek.

Az elszámoláshoz csatolandó dokumentumok:

1. szerződés vagy megrendelő hiteles másolata
2. az 1. pont szerint záradékolt számla hiteles másolata
3. a 2. pont szerinti kifizetést igazoló dokumentum hiteles másolata
   1. **Utazási költség:** amennyiben az utazáshoz
4. a **támogatott szervezet járművét használták**, szükséges csatolni hitelesített másolat formájában a kiküldetési rendelvényt és a benzinszámlákat.
5. ha **magántulajdonban lévő gépjárművet használnak** hivatalos célra, úgy kérjük csatolni a kiküldetési rendelvényt és az útnyilvántartást, valamint az elszámolást is, szintén hitelesített másolat formájában.
6. **Autóbusz bérlése esetében** kérjük csatolni a jármű menetlevelének hitelesített másolatát.

**3.4. Eszközbeszerzés:**

Amennyiben – a támogatási szerződésnek megfelelően - **a támogatásból tárgyi eszközök beszerzésére is sor kerül,** és annak értéke meghaladja a százezer forint értékhatárt, úgy mellékelni kell az eszköz beszerzésének vagy szolgáltatás megrendelésének írásos és számviteli nyilvántartásba vételére vonatkozó dokumentumát, illetve használatra átadás esetén az átadás-átvételi jegyzőkönyv hitelesített másolatát.

Amennyiben ‑ a támogatott az elszámolás során **a fenti értékhatár feletti áru beszerzés írásos dokumentumait nem csatolja**, akkor az elszámolás során az értékhatár feletti számlák/bizonylatok nem vehetők figyelembe.

**III. A támogatás meghiúsulása**

Amennyiben a támogatott cél megvalósítása meghiúsul, tartós akadályba ütközik, ezt a Támogatott haladéktalanul köteles jelezni.

**Támogató egyoldalú, írásban előterjesztett nyilatkozatával a szerződéstől való elállásra jogosult, ha:**

* a Támogatott a támogatást nem a szerződésben meghatározott célra használja fel,
* a Támogatott a szükséges jognyilatkozatok bármelyikét visszavonja.

Az igénybe nem vett támogatási összeg visszavonásra kerül, melyet a Támogatott/Pályázó köteles visszafizetni

a meghiúsulás, illetve akadály bekövetkeztétől számított nyolc banki napon belül.

**IV. Az elszámolási határidő módosítása**

Amennyiben a támogatott cél megvalósítása várhatóan nem fejeződik be a Támogatási szerződésben rögzített elszámolási határidőre, ezt a Támogatott haladéktalanul köteles jelezni.

A Támogatott kérheti az elszámolási határidő módosítását. Erre kizárólag írásban, legkésőbb az elszámolási határidő előtt 20 munkanappal, megalapozott indokkal van lehetősége. A határidő módosításának jóváhagyását illetve elutasítását a Támogató írásban köteles közölni a Támogatottal.

**V. A kapott támogatási összeg és a felhasznált támogatási összeg közötti különbség kezelése**

Az elszámolás során kimutatott maradványt – felhasználásra nem került támogatás összegét – a Támogatott köteles az elszámolás benyújtásával egyidejűleg visszautalni a Támogató bankszámlájára. A kisösszegű – 1 000 Ft alatti – maradványt nem kell visszafizetni.

**VI. A kapott támogatási összeg mértékének változásakor a különbség kezelése**

A támogatott cél megvalósítása közben kimutatott támogatás mértékének növekedése (pl. a saját forrás csökkenése vagy a támogatott cél költségeinek csökkenése) esetén a mérték növekedésből adódó különbözetre újabb támogatást kell igényelni, illetve a fennálló szerződés módosítását kell kezdeményezni a Támogató felé.

Elutasítás esetén a különbözetet az elszámolás benyújtásával egyidejűleg a Támogatott köteles visszautalni a Támogató bankszámlájára.

**VII. Devizás tételek elszámolása**

Az elnyert támogatás forintban meghatározott teljes összegét kapja meg a Támogatott az általa kért devizanemben, amennyiben nem rendelkezik HUF alapú bankszámlával, vagy a számlavezető bankja nem tudja jóváírni számára a HUF devizanemben teljesült átutalást. Mivel a Támogató a számlavezető bankjában Magyarországon felmerült banki átváltási és átutalási költségeket átvállalja, emiatt Támogatottnak csak a (támogatási szerződésben meghatározott devizában) saját számlavezető bankjában levont – a támogatás átutalásával kapcsolatosan felmerült - banki költségekkel és a támogatott cél megvalósításával kapcsolatos kiadásokkal kell elszámolnia. A támogatás juttatásának napján és a támogatás felhasználásakor, elszámolásakor fennálló Ft/Deviza árfolyam-változások hatásával nem kell elszámolni.

**A HUF-tól eltérő devizanemben kiállított számla esetén, a számlán szereplő teljesítési időpont szerinti hivatalos MNB középárfolyamon kerülhet a számla elszámolásra. A magyartól eltérő nyelven kiállított számláról és a hozzá kapcsolódó alátámasztó dokumentumokról a Támogatottnak hiteles fordítást kell benyújtania az elszámoláskor.**